b'\n_START_ARTICLE_\nR\xc4\x83zvan Fodor\n_START_SECTION_\nBiografie\n_START_PARAGRAPH_\nR\xc4\x83zvan Fodor este un c\xc3\xa2nt\xc4\x83re\xc8\x9b rom\xc3\xa2n \xc8\x99i actor. Este n\xc4\x83scut \xc3\xaen 22 iunie 1975 \xc3\xaen Bucure\xc8\x99ti, Rom\xc3\xa2nia. \xc3\x8en trecut era c\xc3\xa2nt\xc4\x83re\xc8\x9b \xc3\xaen forma\xc8\x9bia rom\xc3\xa2neasc\xc4\x83 de rock Krypton. Din 2000 p\xc3\xa2n\xc4\x83 \xc3\xaen 2006, R\xc4\x83zvan este un artist solo \xc8\x99i \xc3\xaen acela\xc8\x99i timp un cunoscut actor \xc3\xaen televiziunea rom\xc3\xa2neasc\xc4\x83. A studiat la Academia de Educa\xc8\x9bie Fizic\xc4\x83 \xc8\x99i Sport, cu specializarea gimnastic\xc4\x83._NEWLINE_Razvan este un obi\xc8\x99nuit al televiziunii rom\xc3\xa2ne\xc8\x99ti, \xc3\xaen special al serialelor P\xc4\x83catele Evei \xc3\xaen care a jucat rolul lui Alex Damian. A avut de asemenea un rol minor \xc3\xaen filmul Milionari de weekend \xc3\xaen 2004, al\xc4\x83turi de starul rom\xc3\xa2n, actorul C\xc4\x83t\xc4\x83lin Saizescu. De atunci a ap\xc4\x83rut \xc8\x99i \xc3\xaen cadrul altor programe tv, cum ar fi "Daria", "Iubirea mea", "Om s\xc4\x83rac, om bogat"._NEWLINE_\xc3\x8en 2000, Fodor s-a al\xc4\x83turat trupei rock rom\xc3\xa2ne\xc8\x99ti, Krypton. Format\xc4\x83 \xc3\xaen 1983, Krypton era cunoscut\xc4\x83 mai mult pentru stilul rock heavy metal. Cu Fodor solist, trupa a trecut de la heavy metal la pop/rock. Rezultatul a fost un succes comercial instantaneu pe pia\xc8\x9ba de muzic\xc4\x83 rom\xc3\xa2neasc\xc4\x83. Albumul rock Comercial, lansat \xc3\xaen 2001, con\xc8\x9binea clipurile Inima mea, Spune-mi cu ce am gre\xc8\x99it \xc8\x99i cel mai popular, \xc3\x8e\xc8\x9bi mai aduci aminte? \xc3\x8en 2002, Krypton a lansat al doilea album cu Fordor ca solist: Stresat de timp. Clipul pentru melodia Cerceii t\xc4\x83i de pe acest album a fost lansat \xc3\xaen 2002 \xc8\x99i a fost difuzat foarte des pe MTV Rom\xc3\xa2nia. A doua melodie de pe acest album, Am dansat cu norii, este \xc3\xaenc\xc4\x83 o favorit\xc4\x83 a fanilor lui R\xc4\x83zvan._NEWLINE_\xc3\x8en 2004, Krypton a semnat un contract cu Cat Music/Media Services \xc8\x99i au lansat al treilea album cu Fodor. \xc3\x8en decembrie, intitulat Deasupra Lumii. P\xc3\xa2n\xc4\x83 la \xc3\xaenceputul anului 2005, Las\xc4\x83-mi speran\xc8\x9ba - primul video de pe acest album, a devenit un succes imediat \xc3\xaen Rom\xc3\xa2nia \xc8\x99i Europa. R\xc4\x83zvan s-a f\xc4\x83cut remarcat \xc3\xaen special \xc3\xaen cadrul comunit\xc4\x83\xc8\x9bii europene de muzic\xc4\x83 \xc3\xaen postura de solist \xc3\xaen acest clip. Clipul Las\xc4\x83-mi Speran\xc8\x9ba \xc8\x99i c\xc3\xa2ntecul respectiv au devenit un favorit al MTV Europe de-a lungul lui 2005._NEWLINE_\xc3\x8en noiembrie 2005, R\xc4\x83zvan a p\xc4\x83r\xc4\x83sit Krypton pt. a se concentra pe o carier\xc4\x83 solo, \xc3\xaen special cea actoriceasc\xc4\x83. P\xc3\xa2n\xc4\x83 \xc3\xaen prezent a jucat \xc3\xaen c\xc3\xa2teva telenovele rom\xc3\xa2ne\xc8\x99ti de succes: P\xc4\x83catele Evei \xc8\x99i \xc3\x8engera\xc8\x99ii, precum \xc8\x99i \xc3\xaen c\xc3\xa2teva filme - cum ar fi Om bogat om s\xc4\x83rac - \xc8\x99i recentul Un Film Simplu. De\xc8\x99i nu exist\xc4\x83 ve\xc8\x99ti despre un nou album solo, muzica lui R\xc4\x83zvan este c\xc4\x83utat\xc4\x83 prin metode tradi\xc8\x9bionale precum radio \xc8\x99i tv dar \xc8\x99i pe internet.'